Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: helyi önkormányzatokról szóló 1990. évi LXV. törvény (továbbiakban: Ötv.) § (4) bekezdése kötelezõ települési önkormányzati feladatként rögzíti a nemzeti és etnikai kisebbségi jogok érvényesülésének biztosítását. Az Ötv. 1. § (5) bekezdése szerint a kötelezõen ellátandó önkormányzati feladat- és hatáskörök meghatározásával egyidejûleg az Országgyûlés biztosítja az ellátásukhoz szükséges anyagi feltételeket, dönt a költségvetési hozzájárulás mértékérõl és módjáról.
Paragraph Index: 1350

c) A pályázatok útján elnyerhetõ összegek, mint már jeleztük, esetlegesek, függenek a kisebbségi önkormányzatok pályázati aktivitásától és a pályázatok sikerességétõl. Ezen esetlegesség mellett is 5–10 százalékos e források részesedése a kisebbségi önkormányzatok költségvetésében. A pályázati kiírások sajátosságai indokolják azt, hogy míg a nemzeti kisebbségeket képviselõ önkormányzatok inkább egyedül nyújtanak be pályázatokat, addig a cigány kisebbségi önkormányzatok az átlagosnál jóval nagyobb mértékben pályáznak a települési önkormányzattal közösen. Fontos kérdés, hogy közös pályázatok esetén a települési és a kisebbségi önkormányzat közötti együttmûködés mennyire nyugszik az egyenlõ felek egyenrangú szerepvállalásának elvén. Mindössze 35 közös pályázatról érkezett bõvebb információ, ezek 54 százalékában jelezte a kisebbségi önkormányzat, hogy a pályázati célok meghatározásában, a pályázat kidolgozásában és megvalósításában egyaránt részt vett. A kutatási adatokból úgy tûnik, mintha a baranyai (50%) és különösen a szabolcsi (40%) cigány kisebbségi önkormányzatokat a települések kevésbé tekintenék egyenrangú partnernek. Aprófalvakban és városi településeken jelezték a kisebbségi önkormányzatok, hogy részvételük a közös pályázatokon csupán formális, elsõsorban a kisebb lélekszámú településkörben gyakori, hogy noha a kisebbségi önkormányzat szeretett volna közös pályázatot benyújtani, a települési önkormányzat ettõl mereven elzárkózott. Megkérdeztük, hogy a kisebbségi önkormányzatok miként értékelik a közalapítványi támogatási rendszert, elegendõnek tartják-e az állam által a közalapítványok számára átadott pénzeszközök nagyságát. A nyitott kérdésre érkezett válaszokból a jelenlegi közalapítványi pályázati rendszerrel szembeni elégedetlenség érzékelhetõ.10 Alapvetõ problémaként minden kisebbségi önkormányzat a rendelkezésre álló/elosztható pénzeszközök szûkös voltát hangsúlyozza, noha van olyan vélemény, amely szerint a pénz ugyan elég, az elosztás azonban nem igazságos; sok a „kudarcos” pályázat. Megint mások úgy vélekednek, az alapvetõ probléma a közalapítványi rendszer, illetve a támogatások megítélésének átláthatatlansága, az információk, a pályázati rendszer társadalmi kontrolljának hiánya.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes